
PËR LICENCIMIN E SHOQËRISË “selca energji” SHPK
  
Në mbështetje të neneve 8, pika 2 germa “a”,  9 dhe 13 pika 1, germa “a” të ligjit nr.9072, datë 22.05.2003 “Për sektorin e energjisë elektrike”, të ndryshuar,  neneve 4,  pika 1, germa “a”, neni 5 pika 1 germa “a” dhe  neni 17 pika 2 germa “a” dhe “d” të “Rregullores për procedurat e licencimit, modifikimit, transferimit të plotë/pjesshëm dhe rinovimit të licencave”, të miratuar me vendimin e Bordit të Komisionerëve nr.108, datë 9.09.2008, Bordi i Komisionerëve të Entit Rregullator të Energjisë(ERE), në mbledhjen e tij të datës 5.05.2010, mbasi shqyrtoi aplikimin e paraqitur nga shoqëria “Selca Energji” sh.p.k., si dhe relacionin e Drejtorisë së Licencimit dhe Monitorimit të Tregut dhe Drejtorisë Juridike dhe Mbrojtjes së Konsumatorit për licencimin në aktivitetin e prodhimit të energjisë elektrike të kësaj shoqërie,
konstatoi se:
“HEC Selce”,  bazuar në vendimin nr.5, datë 20.01.2010 të Bordit të Komisionerëve  i është dhënë në operim WTS Energji sh.p.k. deri në licencimin e personit në pronësi të të cilit është ky HEC. 
Me vendimin nr.13, datë 8.02.2010 të Bordit të Komisionerëve të ERE-s  kanë  filluar procedurat për licencimin në aktivitetin e prodhimit të energjisë elektrike të shoqërisë “Selca Energji” sh.p.k., e cila ka në pronësi  Hec Selcen.     
Aplikimi i shoqërisë “Selca Energji” sh.p.k.  plotëson kërkesat e parashikuara nga ERE në rregulloren për procedurat e licencimit, modifikimit, transferimit të plotë /të pjesshëm dhe rinovimit të licencave, si më poshtë: 
- Formati i aplikimit (neni 9, pika 1, germa “a”, “b” dhe “c”) është paraqitur dhe plotësuar në mënyrë korrekte. (Neni 17 pika 2 germa “a”)
- Dokumentacioni juridik, administrativ dhe pronësor (neni 9, pika 2, germa “a”, “b”, “c”, “d”, “f” dhe “g”) është paraqitur dhe plotësuar në mënyrë korrekte. (Neni 17 pika 2 germa “b”)
- Dokumentacioni financiar dhe fiskal (neni 9, pika 3, germa “a”, “b” dhe “d”) është paraqitur dhe plotësuar në mënyrë korrekte. (Neni 17 pika 2 germa “c”)
- Dokumentacioni teknik (neni 9, pika 4) është plotësuar në mënyrë korrekte dhe nuk ka asnjë ndryshim apo modifikim të tij. (Neni 17 pika 2 germa “d”)..
Për gjithë sa më sipër cituar, Bordi i Komisionerëve të ERE-s
  
Vendosi:

1. Licencimin e shoqërisë “Selca Energji” sh.p.k., në aktivitetin e prodhimit të energjisë elektrike nga HEC Selce.
2. Afati i vlefshmërisë së licencës të jetë 30 vjet.
3. Shoqëria “Selca Energji” sh.p.k., të fillojë ushtrimin e aktivitetit me hyrjen në fuqi  të këtij vendimi.
4. Drejtoria e Licencimit dhe Monitorimit të Tregut ta njoftojnë aplikuesin për vendimin e Bordit të Komisionerëve të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare.

